section_heading: Povijest
paragraph_text: Područje današnjeg Milwaukeeja u početku su nastanjivala indijanska plemena Fox, Mascouten, Potawatomi i Winnebago. Grad je ime dobio prema indijanskoj riječi millioke, za koju se pretpostavlja da je značila "dobra zemlja" ili "sastajalište kraj vode". Francuski misionari i trgovci prolazili su područjem u 17. i 18. stoljeću. Solomon Juneau, jedan od Francuza koji su se nastanili na tom području, godine 1818. preuzeo je trgovačke poslove svog svekra, a 1833. osnovao grad na istočnoj obali rijeke Milwaukee. Godine 1846. Juneauovo se naselje ujedinilo sa susjednim naseljima, Kilbourn Townom i Walker's Pointom u grad Milwaukee, a Juneau je bio i prvi gradonačelnik; danas se u središtu grada nalazi njegov kip i replika njegove drvene kućice.<ref>